alexandrainst/scandi-wiki huggingface dataset:
Maurice Greene

Maurice Greene () er ein USA-amerikansk tidlegare friidrettsutøvar frå Kansas City i Kansas. Han vann i tida 1997-2001 to OL-gull og seks VM-gull i sprintøvingane 100 meter, 200 meter og 4 x 100 m stafett. Heile 53 gongar sprang han 100 meter på under 10 sekundar.

Aktiv
Greenes fyrste internasjonale meisterskap var VM 1995 i Göteborg, der han vart slått ut allereie i kvartfinalen på 100 m. Han lukkast ikkje å kome med i troppa til Sommar-OL 1996. Derimot hadde han stor framgang i 1997, han sprang for fyrste gong under 10 sekundar på 100 meter og han vart verdsmeister på 100 meter under VM i Aten.

Vinteren 1998 sette Greene verdsrekord på 60 meter innandørs med tida 6,39 sekundar. Den 16. juni 1999 slo han også Donovan Bailey sin verdsrekord på 100 meter då han fekk notert 9,79 sekundar. Verdsrekorden stod til Asafa Powell frå Jamaica i 2005 sprang på 9,77 sekundar. Under verdsmeisterskapen 1999 i Sevilla vann Greene gullet både på 100 meter og 200 meter.

Også frå dei olympiske sommarleikane 2000 i Sydney reiste Greene heim med to gullmedaljar. Fyrst vann han 100-meteren og deretter sprang han USA inn til siger i 4 x 100 meter stafett. Året etter tangerte han Carl Lewis sin prestasjon då han under friidretts-VM 2001 i Edmonton vann sitt tredje rake VM-gull på 100 meter.

Etter 2001 sleit Greene tidvis med skadar, og i VM 2003 i Paris rauk han ut or 100-meter-tevlinga i semifinalane. Han vann likevel bronsen på 100 meter under Sommar-OL 2004 i Aten, slått av Justin Gatlin og Francis Obikwelu, og han sprang den tredje etappen for USA sitt sølvlag i 4 x 100 meter, slått med ein hundredels sekund av Storbritannia sitt mannskap. Han konkurrerte lite etter ein skade i 2005.

Medaljar og plasseringar i internasjonale meisterskap
VM 1997 i Aten: Gullmedalje på 100 m – 9,86, framom Donovan Bailey (9,91)
VM 1999 i Sevilla: Gullmedaljar på 100 m – 9,80, framom Bruny Surin (9,84), og på 200 m – 19,90, framom Caludinei da Silva (20,00), og med USA i 4 x 100 m stafett (37,59)
OL 2000 i Sydney: Gullmedalje på 100 m – 9,87, framom Ato Boldon (9,99)
VM 2001 i Edmonton: Gullmedaljar på 100 m – 9,82, framom Bernard Williams (9,94), og i 4 x 100 m stafett (37,61)
VM i 2003 i Paris: Utslått i semifinalane på 100 m (10,37 =nr 13) 
OL 2004 i Aten: Bronse på 100 m – 9,87. Sølv på 4 x 100 m stafett (38,08)

Kjelder
Denne artikkelen bygger på «Maurice Greene (athlete)» frå ,  den 25. august 2016.  
 

Sprintarar frå USA
Olympiske meistrar for USA
Deltakarar under sommar-OL 2000
Deltakarar under sommar-OL 2004
Allan Lindberg

John Allan Lindberg () var ein svensk friidrettsutøvar og bandyspelar frå Västanfors i Fagersta, som vart europameister i stavhopp i 1946.

Friidrett

Lindberg byrja med kastøvingar i friidrett, men gjjek i 1941 over til stavhopp. Han nådde den svenske eliten i øvinga i 1944 og vann stav-tevlinga under landskampen mot Danmark i juli 1945.

Den 25. august 1946 tok han gullmedaljen i stavhopp under EM i friidrett 1946 i Oslo. Vinnarhoppet på 4,17 meter var også svensk rekord, ein centimeter over den åtte dagar gammle landsrekord til Lars Andrén. Fire veker seinar, 20. september i Praha, forbetra Lindberg rekorden ytterlegare til 4,20 m.

Lindberg vart også svensk meister 1946 med 4,10 m i resultatprotokollen. Året etter tok han SM-sølv og i 1948 bronse i den nasjonale meisterskapen. Han enda på 12. plass i stav-tevlinga under Sommar-OL 1948 i London.

Bandy
Lindberg var angrepsspelar på Fagersta AIK sit bandylag. Dessutan var han aktiv med i både turn og fotball.

Kjelder
Denne artikkelen bygger på «Allan Lindberg» frå ,  den 25. august 2016.  
 

Svenske friidrettsutøvarar
Stavhopparar
Svenske deltakarar under sommar-OL 1948
Friidrettsutøvarar under sommar-OL 1948
Kunduz

Kunduz er ein by i Kunduz-provinsen nord i Afghanistan, nær grensa mot Tadsjikistan. Han har eit folketal på rundt 268 900, medan Kunduz-distriktet har eit folketal på rundt 304 600. 

Kunduz ligg 250 km nord for Kabul, ca. 400 moh. Han har vegsamband med Mazar-e Sharif i vest, Sher Khan Bandar i nord og Kabul i sør. 
Byen er eit handelssenter i eit fruktbart kunstvatningsdistrikt der ein mellom anna dyrkar bomull, melonar og ris. 

Byen ligg i den historiske baktriske regionen Tokharistan.

I antikken var byen kjend som Drapsaka og var eit viktig buddhistisk senter.

Kjelder

Delar av denne artikkelen bygger på «Kunduz» frå ,  den 25. august 2016.  
 

Kunduz-provinsen
Khakassisk

Khakasisk er eit tyrkisk språk som vert tala av omtrent 43 000 menneske i den russiske autonome republikken Khakasia i området rundt Abakanelva, den vestlege bielva til Jenisej. I den sovjetiske folketeljinga i 1989 oppgav 76,1 % av khakassane at dei hadde khakassisk som morsmål.

Khakassisk vert òg tala sør for byen Kansk i Krasnojarsk-territoriet.

Khakassisk vert skrive med det kyrilliske alfabetet.

Kjelder

Denne artikkelen bygger på «Khakassisk» frå ,  den 25. august 2016.  

Språkfamiliar
Tyrkiske språk

Språk i Russland
Orotsjisk

Orotsjisk er eit tungusisk språk som blir snakka i Russland.

Kjelder
Denne artikkelen bygger på «Orotsjisk» frå ,  den 25. august 2016.  
 

Språk i Russland
Tungusiske språk
Einskildspråk
Tromsøysundtunnelen

Tromsøysundtunnelen er ein undersjøisk vegtunnel på europaveg 8 i Tromsø kommune i Troms. Tunnelen går under Tromsøysundet mellom Tomasjorda på fastlandet og Breivika på Tromsøya. Tunnelen har to løp der T2 er 3500 og T1 er 3386 meter. Han når 102 meter under havet, og største stigning er 8,2 %. Tromsøysundtunnelen vart opna i 1994. Han gav betre trafikkapasitet over (under) Tromsøysundet etter at kapasiteten over Tromsøbrua vart for liten.

Tromsøysundtunnelen var Noregs einaste undersjøiske tunnel med to løp i 16 år før Knappetunnelen og Bjørvikatunnelen vart opna i 2010. Tunnelen har 15 tverrslag mellom løpa. Det er ikkje tillate for fotgjengarar og syklistar å ferdast i Tromsøysundtunnelen.

I 2010 fekk tunnelen nye vegskilt med ljos i som viser fartsgrensene, dette vart gjort for å gjera det lettare å sjå dei sjølv gjennom alt sotet som legg seg på skilta.

I 2012 fekk tunnelen automatisk trafikkontroll (fotoboksar) med gjennomsnittsmåling.

Sjå òg 
 Kvalsundtunnelen
 Ryatunnelen
 Vegtunnelar i Noreg
 Undersjøiske vegtunnelar i Noreg

Bruer i området 
 Tromsøbrua
 Sandnessundbrua
 Håkøybrua

Kjelder
Denne artikkelen bygger på «Tromsøysundtunnelen» frå ,  den 25. august 2016.

Bakgrunnsstoff 
 brannmannen.no - Sinnrikt tunnelsystem i Tromsø 
 Teneste for å sjekka om Tromsøysundtunnelen er open eller stengt

1994 i Noreg
Vegar i Tromsø
Kunduz-provinsen

Kunduz-provinsen er ein av dei 34 provinsane  i Afghanistan. Han ligg nord i landet, rundt provinshovudstaden Kunduz.
Provinsen grensar til Tadsjikistan i nord. Folketalet i Kunduz-provinsen er rundt 953 800.

Landskapet er dominert av elvedalen rundt Kunduz-elva, som renn frå sør til nord der ho renn ut i Amu-Darja, som dannar grensa mellom Afghanistan og Tadsjikistan. Ei ny bru krysser elva ved Shir Khan Bandar. Kunduz-elva med bielvar og kanalar gjev vatn til kunstig vatna åkrar i den jordbruksdominerte provinsen.

Kjelder

Denne artikkelen bygger på «Kunduz Province» frå ,  den 25. august 2016.  
 
 
Provinsar i Afghanistan
Storelva i Tromsø

Storelva er ein bydel i Tromsø kommune i Troms. Han ligg sør for Kvaløysletta på austsida av Kvaløya, og er knytt til Tromøya og Tromsø sentrum med Sandnessundbrua. Storelva er ein raskt veksande bydel, og har forutan store bustadsområde òg barne- og ungdomsskule, vidaregåande skule, Rimi-butikk, barnehagar og Kvaløyas største idrettshall, Storelvahallen.

Kjelder
Denne artikkelen bygger på «Storelva (Tromsø)» frå ,  den 25. august 2016.

Bakgrunnsstoff 
 Lenkje til Storelvas eigne sider 
 Tromsø kommune sine offisielle nettsider

Bydelar i Tromsø
Akkarfjord

Akkarfjord (nordsamisk Áhkárvuotna) er eit lite fiskevær på nordaustenden av Sørøya i Hammerfest kommune.

Akkarfjord har hamneanløp av rutebåt frå Hammerfest, postkontor, skule (sjå Akkarfjord Oppvekstsenter), barnehage og butikk, men det er fiskebruket, Johan Kvalsvik AS, som er hovudnæringa i bygda.

Det bur i dag i underkant av 100 personar i Akkarfjord.

Tidlegare stortingpolitikar Reidar Johansen voks opp i Akkarfjord.

Kjelder
Denne artikkelen bygger på «Akkarfjord» frå ,  den 25. august 2016.  
 

Busetnader i Hammerfest
Fiskevær i Troms og Finnmark
Kårhamn

Kårhamn er eit lite fiskevær på øya Seiland sørvest for Hammerfest i Troms og Finnmark.
Det ligg ved Sørøysundet, rundt 25 kilometer sørvest for byen Hammerfest. Grunnkrinsen Kårhamn hadde 22 innbyggjarar den 1. januar 2017.

Hovudnæringa i Kårhamn er fiske og fisketilverking. Fiskebruket er ått og drive av Lean Fish AS. Hovedproduksjonen består av tørrfisk og ferskfisk. Det vert årleg produsert mellom 500 og 1000 tonn med fisk i Kårhamn.
Utanom fiskebruket er det ein liten skule/barnehage og butikk med postkontor og bibliotek.

Kårhamn låg tidlegare i Sørøysund kommune, men vart etter kommunesamanslåing 1. januar 1992 ein del av Hammerfest kommune.

Kjelder

Denne artikkelen bygger på «Kårhamn» frå ,  den 25. august 2016.  

Busetnader i Hammerfest
Fiskevær i Troms og Finnmark
Ikast kommune

Ikast kommune er ein tidlegare dansk kommune i Vejle amt. Kommunen vart danna ved kommunalreformen i 1970. Ved regionreformen 2005-2007 vart han innlemma i den nye Ikast-Brande kommune i Region Midtjylland.

Ei rekkje innbyggjarar i Ikast kommune ynskte samanslåing med Herning kommune i 2005, men ved nærare undersøkingar dette året vart det konkludert at kommunen burde slåast saman med Brande og Nørre-Snede.

Kjelder
Denne artikkelen bygger på «Ikast kommune» frå ,  den 25. august 2016.  
 

Tidlegare kommunar i Danmark
Ikast-Brande kommune
Skaidi

Skaidi (av nordsamisk skáidi, 'landet mellom to elvar som renn saman') er ein liten tettstad i Kvalsund kommune i Finnmark-området i Troms og Finnmark fylke. Skaidi er eit trafikknutepunkt i kommunen, då riksveg 94 til Hammerfest tek av her frå europaveg 6.

Rundt 1930 blei det vedteke at riksveg 50 (dagens europaveg 6) skulle byggjast ferdig gjennom fylket. Strekninga mellom Skaidi og Olderfjord stod ferdig mellom 1927 og 1937.

Under den andre verdskrigen låg fleire mindre leirar for russiske krigsfangar i området ved Skaidi. 

I 1947 oppførte den norske staten Skaidi skysstasjon og fjellstove. Stasjonen var teikna av arkitektane F.S. Platou og R. Mack, og er ein del av 
det statlege prosjektet Statens kulturhistoriske eiendommer.

På slutten av 1900-talet vart det offentleggjort planar om utbygging av Skaidivassdraget. Om utbygginga vart blitt utført ville det ha ført til at eit større areal enn i Altautbygginga blei demt ned, dessutan ville fleire faste trekkvegar for reinsdyr ha blitt brotne. Reineigarane protesterte like sterkt som mot Altautbyggingen, men mediadekninga var mindre og naturvernarane engasjerte seg ikkje i spørsmålet om utbygging av Skaidivassdraget. Utbygginga blei likevel utsett.

Statens vegvesens vegtrafikksentral låg i Skaidi fram til han vart flytta til Mosjøen i 2003.

Kjelder

Denne artikkelen bygger på «Skaidi» frå ,  den 25. august 2016.  

Referansar 

Busetnader i Hammerfest
Bygder i Troms og Finnmark
Stadnamn av samisk opphav
Kvalsund
Ardenna


Ardenna er ei biologisk slekt av sjøfuglar og medlem av stormfuglfamilien, Procellariidae.

Denne slekta samlar sju mellomstore lirer. Desse artane var lenge ein del av slekta Puffinus, men på bakgrunn av funn etter fylogeniske analysar av mitokondrium-DNA, vart artane splitta ut til si eiga slekt Ardenna. Ein nemnd skildnad i morfologi mellom dei to slektene er ein tendens til større naseborrøyr ved nebbrota hos Ardenna-artane enn hos mange Puffinus-artar. 

Allereie i 1853 gjorde Ludwig Reichenbach framlegg om denne slekta, likevel blei namnet første gongen brukt så tidleg som i 1603 til å referere til ein spesifikk sjøfuglart.

Som andre lirer flyg Ardenna-lirer med stive venger, og brukar ein teknikk for å segle over bølgjefrontar som krev eit minimum av aktiv flyging. Mange er langdistansemigrantar, kanskje mest spektakulærte er grålira og smalnebblira som utfører trekk på 14 000 km eller meir kvart år. 

Artane i Ardenna i rekkjefølgje etter EBird/Clements Checklist v2016 med norske namn etter Norske navn på verdens fugler:     

 Chilelire,  Ardenna creatopus,  Pink-footed Shearwater,  Coues, 1864, (VU)
 Lysbeinlire,  Ardenna carneipes,  Flesh-footed Shearwater,  Gould, 1844, (LC)    
 Storlire,  Ardenna gravis,  Great Shearwater,  O'Reilly, 1818, (LC)
 Kilehalelire,  Ardenna pacifica,  Wedge-tailed Shearwater,  Gmelin, 1789, (LC)
 Grårygglire,  Ardenna bulleri,  Buller's Shearwater,  Salvin, 1888, (VU)    
 Grålire,  Ardenna grisea,  Sooty Shearwater,  Gmelin, 1789, (NT)
 Smalnebblire,  Ardenna tenuirostris,  Short-tailed Shearwater,  Temminck, 1835, (LC)

Kjelder

Referansar

Bakgrunnsstoff 

Stormfuglfamilien
Fugleslekter
Harrison Dillard

William Harrison Dillard () er ein USA-amerikansk tidlegare friidrettsutøvar frå Cleveland i Ohio som tevla i sprint og hekkeløp. Han vart dobbelt olympisk meister både i 1948 og 1952. Dillard er den einaste utøvaren som har vunne OL-gull både på 100 meter og 110 meter hekk.

Aktiv
På slutten av 1940-åra var Dillard ein av dei fremste hekkeløparane i verda. Han lukkast likevel ikkje å kvalifisere seg til OL 1948 på 110 meter hekk, men kom i staden på tredjeplass i 100 meter-uttaket og fekk OL-billett til London. Under sommarleikane i London tok Dillard seg til finalen på 100 meter, der det enda med dødt løp mellom Dillard og landsmannen Barney Ewell. Fyrst etter at juryen hadde studert målfoto vart Dillard kårar til vinnar. Tida 10,3 sekundar var tangering av verdsrekorden og ny olympisk rekord. Dillard deltok også på USA sitt lag i 4 x 100 meter stafett, og saman med Barney Ewell, Lorenzo Wright og Mel Patton vann han seg si andre gullmedalje, med vertslandet Storbritannia på andreplass.

Fire år seinare kvalifiserte Dillard seg til OL 1952 i spesialøvinga 110 meter hekk. I Helsinki sprang han inn til gullmedaljen på same tid som landsmann og sølvvinnar Jack Davis, begge fekk tida 13,7 og var i ein klasse for seg. Seinare under 1952-leikane vann han si fjerde gullmedalje då USA forsvarte meistertittelen i 4 x 100 m stafett, godt hjelpt av lagkameratane Dean Smith, Lindy Remigino og Andy Stanfield.

I 1956 prøvde Dillard å kvalifisere seg til sitt tredje sommar-OL, utan suksess.

Medaljar og plasseringar i internasjonale meisterskap
OL 1948 i London: Gullmedaljar på 100 m – 10,3, framom Barney Ewell (10,3 ) og i 4 x 100 m stafett
OL 1952 i Helsinki: Gullmedaljar på 110 m hekk – 13,7 og i 4 x 100 m stafett (40,1)

Kjelder
Denne artikkelen bygger på «Harrison Dillard» frå ,  den 26. august 2016.  
 

Hekkeløparar frå USA
Sprintarar frå USA
Olympiske meistrar for USA
Medaljevinnarar under sommar-OL 1948
USA-amerikanske deltakarar under sommar-OL 1948
Friidrettsutøvarar under sommar-OL 1948
Medaljevinnarar under sommar-OL 1952
USA-amerikanske deltakarar under sommar-OL 1952
Friidrettsutøvarar under sommar-OL 1952
Jevgenija Setsjenova

Jevgenija Ivanovna Setsjenova () var ein friidrettsutøvar frå Sevastopol som representerte Sovjetunionen. Ho vann to gullmedaljar og like mange sølv- og bronsemedaljar i europameisterskap i friidrett.

Aktiv
Setsjenova vann både 100 meter og 200 m under EM i friidrett 1946 i Oslo. I begge tevlingane kom britiske Winifred Jordan på andreplass, høvesvis tre og to hundredels sekund bak. Setsjenova avslutta meistersskapen med å springe den fyrste etappen på Sovjetunionen sitt bronselag i 4 x 100 m stafett.

Også under EM i friidrett 1950 i Brussel vann Setsjenova ein bronsemedalje på den korte stafetten. På dei individuelle sprintdistansane måtte ho sjå seg slått av Fanny Blankers-Koen som var i ei klasse heilt for seg, seks og åtte tidels sekund framom sølvvinnar Setsjenova på høvesvis 100 m og 200 m.

Setsjenova deltok i Sommar-OL 1952. Ho vart slått ut or semifinalane på 200 m, tida 25,2 tilsvarte ein tiandeplass, og ho vart nummer fire med Sovjetunionen i 4 x 100 m stafett.

Setsjenova vart sovjetmeister på 100 m i 1940, 1946-47 og 1949-50. Ho vann det nasjonale gullet på 200 i 1939-40, 1944 og 1949. Setsjenova sette begge sine personlege rekordar, 11,8 på 100 m og 24,7 på 200 m, i 1951-sesongen.

Kjelder
Denne artikkelen bygger på «Jewgenija Iwanowna Setschenowa» frå ,  den 26. august 2016.  
 

Sovjetiske friidrettsutøvarar
Sovjetiske sprintarar
Europameistrar i friidrett
Sovjetiske deltakarar under sommar-OL 1952
Friidrettsutøvarar under sommar-OL 1952
Caterine Ibargüen

Caterine Ibargüen Mena () er ein kolombiansk friidrettsutøvar frå Apartadó i Antioquia-departementet som tevlar i høgdehopp, lengdehopp og tresteghopp. Ho er tofaldig verdsmeister i tresteghopp og vart olympisk meister i øvinga i 2016. Både i 2011 og 2015 vann ho trestegtevlinga ved dei panamerikanske leikane. Ibargüen sette søramerikansk rekord i tresteghopp med 15,31 m i 2014.

Kjelder
Denne artikkelen bygger på «Caterine Ibargüen» frå ,  den 26. august 2016.  
 

Colombianske lengdehopparar
Colombianske tresteghopparar
Colombianske høgdehopparar
Verdsmeistrar i friidrett
Olympiske meistrar for Colombia
Olympiske sølvmedaljevinnarar for Colombia
Colombianske deltakarar under sommar-OL 2004
Friidrettsutøvarar under sommar-OL 2004
Colombianske deltakarar under sommar-OL 2012
Medaljevinnarar under sommar-OL 2012
Friidrettsutøvarar under sommar-OL 2012
Colombianske deltakarar under sommar-OL 2016
Friidrettsutøvarar under sommar-OL 2016
Medaljevinnarar under sommar-OL 2016
Deltakarar under VM i friidrett 2015
Stranger in a Strange Land av Iron Maiden

«Stranger in a Strange Land» er ein song av det engelske heavy metal-bandet Iron Maiden, gjeve ut som den andre singelen frå det sjette studioalbumet deira, Somewhere in Time (1986). Songen er ikkje knytt til Robert A. Heinlein-romanen med same namn.

Oversyn
Teksten handlar om ein arktisk oppdagar som døyr og frys fast i isen. Etter hundre år vert lekamen hans funnen bevart av andre oppdagarar. Adrian Smith vart inspirert til å skrive songen etter å ha snakka med ein oppdagar som hadde opplevd noko liknande. 

Gitarsoloen i «Stranger in a Strange Land» vart spelt av Adrian Smith. Songen er ein av berre fire Iron Maiden-songar som tonar ut. Tekstlinja «no brave new world» vart òg nytta på Iron Maiden-albumet Brave New World.

Singelomslag 

Eddie gjer ei hyllest til Clint Eastwood-figuren «Man with No Name» på omslaget, men kan òg reknast som ei blanding av Deckard frå Blade Runner og «Man with No Name».

B-sider
B-sida til singelen, «That Girl» og «Juanita», vart begge spelte under ein hemmeleg konsert med The Entire Population of Hackney den 19. desember 1985, med Adrian Smith på vokal. Det var truleg slik ideen kom til om å spele dei inn som B-sider. 

«That Girl» var skriven av Merv Goldsworthy, Pete Jupp og Andy Barnett i ei tidleg utgåve av bandet FM og var eit av demospora som sikra dei platekontrakt med CBS i 1984. Songen vart sidan gjeven ut av både Iron Maiden og FM i 1986. På den tida hadde brørne Steve og Chris Overland kome med i FM og delar av den originale songen hadde blitt omskrive. .

«Juanita» vart opphavleg spelt av Barnett-bandet Marshall Fury tidleg i 1980-åra og vart skriven av Steve Barnacle og Derek O'Neil. Marshall Fury spelte aldri inn ein studioversjon av songen.

Innhald
7"-singel

12"-singel

Medverkande 
Frå singelomslaget:.
 Bruce Dickinson – solovokal
 Dave Murray – gitar-synthesizer
 Adrian Smith – gitar-synthesizer
 Steve Harris – bassgitar
 Nicko McBrain – trommer
Produksjon
Martin Birch – produsent, lydteknikar, miksing
Derek Riggs – illustrasjon
Ross Halfin – fotografi

Lister

Fotnotar

Kjelder

Denne artikkelen bygger på «Stranger in a Strange Land (Iron Maiden song)» frå ,  den 26. august 2016. 
 oppgav desse kjeldene:

Iron Maiden-songar
Singlar frå 1986
Songar skrivne av Adrian Smith
Songar frå 1986
EMI Records-singlar
Mo Farah

Sir Mohammed Farah, til vanleg omtalt Mo Farah, () er ein somalisk-britisk friidrettsutøvar frå Mogadishu som i perioden 2010-16 har vunne fire gullmedaljar i olympiske leikar, og fem gullmedaljar i både verdsmeisterskap og europameisterskap på distansane 5 000 meter og 10 000 meter. Farahs personlege rekordar på dei to langdistansane er 12.53,1 og 26.46,5, begge oppnådd sommaren 2011.

Kjelder
Denne artikkelen bygger på «Mo Farah» frå ,  den 26. august 2016.  
 

Britiske langdistanseløparar
Verdsmeistrar i friidrett
Europameistrar i friidrett
Olympiske meistrar for Storbritannia
Britiske deltakarar under sommar-OL 2008
Friidrettsutøvarar under sommar-OL 2008
Britiske deltakarar under sommar-OL 2012
Medaljevinnarar under sommar-OL 2012
Friidrettsutøvarar under sommar-OL 2012
Britiske deltakarar under sommar-OL 2016
Medaljevinnarar under sommar-OL 2016
Friidrettsutøvarar under sommar-OL 2016
Deltakarar under VM i friidrett 2011
Deltakarar under VM i friidrett 2013
Deltakarar under VM i friidrett 2015
Deltakarar under VM i friidrett 2017
Order of the British Empire
Knights Bachelor
Wilson Kipketer

Wilson Kipketer Kosgei () er ein kenyansk tidlegare friidrettsutøvar frå landsbyen Kapchemoyiwo i Kenya som representerte Danmark. Han vart verdsmeister på 800 meter tre gongar på rad; 1995, 1997 og 1999. I 2000 vann han OL-sølv og 2004 OL-bronse på same distansen. Sommaren 1997 forbetra Kipketer verdsrekorden to gongar, fyrst med eit halvt sekund til 1.41,24 i Zürich, og deretter den 7. juli til 1.41,11 i Köln. Rekorden vart sletta av David Rudisha i 2010.

Kjelder
Denne artikkelen bygger på «Wilson Kipketer» frå ,  den 26. august 2016.  
 

Danske friidrettsutøvarar
Kenyanske friidrettsutøvarar
Mellomdistanseløparar
Verdsmeistrar i friidrett
Europameistrar i friidrett
Olympiske sølvmedaljevinnarar for Danmark
Olympiske bronsemedaljevinnarar for Danmark
Medaljevinnarar under sommar-OL 2000
Danske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Danske deltakarar under sommar-OL 2004
Friidrettsutøvarar under sommar-OL 2004
Stacy Dragila

Stacy Renée Dragila, fødd Mikaelson, () er ein USA-amerikansk tidlegare friidrettsutøvar som vart verdsmeister i stavhopp 1999 og 2001 og olympisk meister i 2000.

Aktiv
Dragila byrja med mangekamp, men midt på 1990-talet gjekk ho for fullt inn for stavhopp, den gongen ei ny øving i kvinne-friidrett. Ved innandørs-VM 1997 i Paris svinga ho seg over 4,40 og sette ny verdsrekord innandørs.

I åra frå 1999 til 2003 sette Dragila årleg verdsrekord i stavhopp. Den 21. august 1999 gjekk ho over 4,60 m, medan ho den 23. juli 2000 klarde 4,63 m. Ho auka til 4,70 m den 28. april 2001 og til 4,71 m den 9. juli i 2002. Hennar siste verdsrekordnotering, 4,81 meter oppnådde ho 9. juni 2003.

Ved friidretts-VM 1999 i Sevilla vann Dragila gullmedaljen, framom Anzjela Balakhonova og Australias Tatiana Grigorieva. Under dei olympiske leikane 2000 i Sydney sikra ho seg OL-gullet, sterkast utfordra av Grigorieva på sølvplass og den islandske bornsevinnaren, Vala Flosadóttir. Året etter forsvarte Dragila VM-tittelen i stavhopp i Edmonton, med Svetlana Feofanova og Monika Pyrek på dei andre medaljeplassane.

Dragila vart nummer fire i Paris-VM 2003 og sette landsrekord då ho vart nummer to etter Jelena Isinbajeva ved innandørs-VM 2004 i Budapest. Sommaren 2004 gjekk ho over 4,83 meter under eit stemne i Ostrava og sette sin gjeldande personlege rekord. Men  både under Sommar-OL 2004 og friidretts-VM 2005 bomma ho i kvalifiseringa.

Etter to år med skadar var Dragila i 2008 i stand til å ta seg over 4,70 meter, derimot lukkast ho ikkje å kvalifisere seg til Sommar-OL i Beijing. Ho deltok i friidretts-VM 2009 og rauk ut i kvalifiseringa.

Medaljar og plasseringar i internasjonale meisterskap
VM 1999 i Sevilla: Gullmedalje – 4,60 m, framom Anzjela Balakhonova (4,55 m)
OL 2000 i Sydney: Gullmedalje – 4,60 m, framom Tatiana Grigorieva (4,55 m)
VM 2001 i Edmonton: Gullmedalje – 4,75 m, framom Svetlana Feofanova (4,75 m)
VM 2003 i Paris: Nr 4 – 4,55 m
OL 2004 i Aten: Utslått i kvalifiseringa (4,30 m =nr 19)
VM 2005 i Helsinki:  Utslått i kvalifiseringa (4,40 m =nr 15)
VM 2009 i Berlin: Utslått i kvalifiseringa (4,25 m =nr 22)

Kjelder
Denne artikkelen bygger på «Stacy Dragila» frå ,  den 27. august 2016.  
 

Friidrettsutøvarar frå USA
Stavhopparar frå USA
Olympiske meistrar for USA
Deltakarar under sommar-OL 2000
Deltakarar under sommar-OL 2004